stanford-oval/wikipedia huggingface dataset:
Eye of the Beholder (pelisarja)

| Eye of the Beholder |
| --- | --- |
Kehittäjä:  Westwood Studios
Julkaisija:  Strategic Simulations
Lajityyppi:  tietokoneroolipeli
Alusta:  Amiga, FM Towns, MS-DOS, NEC PC-9801
Ensijulkaisu:  Eye of the Beholder (1991)
Aiheesta muualla
MobyGames
Lisää peliartikkeleitaVideopelien teemasivulla
Eye of the Beholder on kolmiosainen tietokoneroolipelien sarja, jonka on kehittänyt Westwood Studios.
Pelit > Pääsarja

Eye of the Beholder (1991)
Eye of the Beholder II: The Legend of Darkmoon (1991)
Eye of the Beholder III: Assault on Myth Drannor (1993)
Pelit > Spin-off

Dungeons & Dragons: Eye of the Beholder (2002)
Game Boy Advancelle vuonna 2002 julkaistu versio käyttää rajatumpaa säännöstä ja rajatummin mahdollisia pelaajahahmoja.
Aiheesta muualla

Pelisarja MobyGamesissä (englanniksi)
Tähdet, tähdet (3. tuotantokausi)

| Tähdet, tähdet (3>  tuotantokausi) |
| --- | --- |
 

 
Alkuperämaa:   Suomi
Esittäminen
Verkko:  MTV3
Ensimmäinen esitys:  2016-10-22. lokakuuta 2016
Viimeinen esitys:  2016-12-44. joulukuuta 2016
Esitysten määrä:  9 + 1
Kaudet
 ← Edellinen 2. tuotantokausi Seuraava → 4. tuotantokausi
Tähdet, tähdet -televisiosarjan kolmannen tuotantokauden esittäminen alkoi MTV3-kanavalla 2. lokakuuta 2016. Kaudella Suomen parhaan esiintyjän -tittelistä kilpailivat Evelina, Antti Ketonen, Mikko Alatalo, Arttu Wiskari, Pete Parkkonen, Eini, Johanna Försti, Essi Luttinen ja Benjamin.
Vakiotuomareina kaudella toimivat edellisten kausien tapaan Maria Veitola ja Juhani Merimaa. Viikoittain ohjelmassa nähdään tuomarina myös yksi kyseisen viikon musiikkigenren ammattilainen. Kauden juontaa edelliseen tapaan Mikko Leppilampi.
1. suora lähetys (2.10.2016)

Ensimmäisen jaksossa teemana on tanssipop ja vierailevana tuomarina toimi musiikkituottaja Jurek Reunamäki. Ensimmäisessä jaksossa kukaan kilpailijoista ei vielä pudonnut kilpailusta.
| Järjestys | Artisti | Kappale (alkuperäinen esittäjä) |
| --- | --- | --- |
| 1. | Arttu Wiskari | ”Bad Romance” (Lady Gaga) |
| 2. | Johanna Försti | ”Roar” (Katy Perry) |
| 3. | Mikko Alatalo | ”Rannalle” (TCT) |
| 4. | Essi Luttinen | ”Only Girl (In the World)” (Rihanna) |
| 5. | Benjamin | ”Don’t You Worry Child” (Swedish House Mafia) |
| 6. | Eini | ”Madafakin darra” (Roope Salminen & Koirat) |
| 7. | Antti Ketonen | ”Wake Me Up!” (Avicii) |
| 8. | Evelina | ”Chandelier” (Sia) |
| 9. | Pete Parkkonen | ”Uptown Funk” (Mark Ronson) |
2. suora lähetys (9.10.2016)

Toisen jakson teemana oli suomirock. Vierailevana tuomarina toimi muusikko Costello Hautamäki. Ensimmäisenä kilpailusta putosi Essi Luttinen.
| Järjestys | Artisti | Kappale (alkuperäinen esittäjä) | Tulos |
| --- | --- | --- | --- |
| 1. | Benjamin | ”Autiotalo” (Dingo) | Jatkossa |

| 2. | Essi Luttinen | ”Ei” (Maija Vilkkumaa) | Putosi |
| 3. | Pete Parkkonen | ”Rakkauden haudalla” (Sakari Kuosmanen / Jonna Tervomaa) | Jatkossa |
| 4. | Evelina | ”Teuvo, maanteiden kuningas” (Leevi and the Leavings) | Jatkossa |
| 5. | Mikko Alatalo | ”1972” (Anssi Kela) | Jatkossa |
| 6. | Johanna Försti | ”Pimeyden tango” (Eppu Normaali) | Jatkossa |
| 7. | Arttu Wiskari | ”Riidankylväjä” (Don Huonot) | Jatkossa |
| 8. | Eini | ”Huuda!” (Haloo Helsinki!) | Jatkossa |
| 9. | Antti Ketonen | ”Joutsenlaulu” (Yö) | Jatkossa |
3. suora lähetys (16.10.2016)

Kolmannen jakson teemana oli hip hop. Vierailevana tuomarina toimi räppäri Iso H. Toisena kilpailusta putosi Evelina.
| Järjestys | Artisti | Kappale (alkuperäinen esittäjä) | Tulos |
| --- | --- | --- | --- |

| 1. | Evelina | ”The Real Slim Shady” (Eminem) | Putosi |
| 2. | Antti Ketonen | ”Boombastic” (Shaggy) | Jatkossa |
| 3. | Eini | ”Täytyy jaksaa” (Elastinen feat. Sami Hedberg) | Jatkossa |
| 4. | Mikko Alatalo | ”Chillaa meiä kanssa” (Seremoniamestari) | Jatkossa |
| 5. | Pete Parkkonen | ”99 Problems” (Jay Z) | Jatkossa |
| 6. | Johanna Försti | ”Sabotage” (Beastie Boys) | Jatkossa |
| 7. | Benjamin | ”Ice Ice Baby” (Vanilla Ice) | Jatkossa |
| 8. | Arttu Wiskari | ”Baby Got Back” (Sir Mix-a-Lot) | Jatkossa |
4. suora lähetys (23.10.2016)

Neljännen jakson teemana oli 1970-luku. Vierailevana tuomarina toimi laulaja Maarit Hurmerinta. Kolmantena kisasta putosi Eini.
| Järjestys | Artisti | Kappale (alkuperäinen esittäjä) | Tulos |
| --- | --- | --- | --- |
| 1. | Mikko Alatalo | ”Piano Man” (Billy Joel) | Jatkossa |
| 2. | Pete Parkkonen | ”Hold the Line” (Toto) | Jatkossa |
| 3. | Benjamin | ”R-A-K-A-S” (Tapani Kansa) | Jatkossa |

| 4. | Eini | ”Burning Love” (Elvis) | Putosi |
| 5. | Arttu Wiskari | ”Behind Blue Eyes” (The Who) | Jatkossa |
| 6. | Antti Ketonen | ”Kung Fu taistelee” (Frederik) | Jatkossa |
| 7. | Johanna Försti | ”September” (Earth, Wind & Fire) | Jatkossa |
5. suora lähetys (30.10.2016)

Viidennen jakson teemana oli ooppera. Vierailevana tuomarina toimi oopperalaulaja Johanna Rusanen-Kartano. Neljäntenä kilpailusta putosi Mikko Alatalo.
| Järjestys | Artisti | Kappale (ooppera) | Tulos |
| --- | --- | --- | --- |
| 1. | Antti Ketonen | ”Largo al factotum” (Sevillan parturi) | Jatkossa |
| 2. | Arttu Wiskari | ”La donna è mobile” (Rigoletto) | Jatkossa |
| 3. | Benjamin | ”Caro mio ben” | Jatkossa |
| 4. | Johanna Försti | ”Der Hölle Rache kocht in meinem Herzen” (Taikahuilu) | Jatkossa |
| 5. | Pete Parkkonen | ”Se vuol ballare” (Figaron häät) | Jatkossa |

| 6. | Mikko Alatalo | ”Una furtiva lagrima” (Lemmenjuoma) | Putosi |
6. suora lähetys (6.11.2016)

Kuudennen jakson teemana oli heavy. Vierailevana tuomarina toimi laulaja Timo Kotipelto. Viidentenä kilpailusta putosi Antti Ketonen.
| Järjestys | Artisti | Kappale (alkuperäinen esittäjä) | Tulos |
| --- | --- | --- | --- |
| 1. | Pete Parkkonen | ”I Wanna Be Somebody” (W.A.S.P.) | Jatkossa |

| 2. | Antti Ketonen | ”Crazy Crazy Nights” (Kiss) | Putosi |
| 3. | Arttu Wiskari | ”Fear of the Dark” (Iron Maiden) | Jatkossa |
| 4. | Johanna Försti | ”Here I Go Again” (Whitesnake) | Jatkossa |
| 5. | Benjamin | ”Poison” (Alice Cooper) | Jatkossa |
7. suora lähetys (13.11.2016)

Seitsemännen jakson teemana oli elokuvamusiikki. Vierailevana tuomarina toimi elokuvaohjaaja Dome Karukoski. Juuri ennen semifinaalia kilpailusta putosi Benjamin.
8. suora lähetys (20.11.2016)

Kahdeksannen jakson teemana oli musikaalit. Vierailevana tuomarina toimi Marco Bjurström. Kilpailusta viimeisenä ennen finaalia putosi Arttu Wiskari.
9. suora lähetys (27.11.2016)

Kauden finaalissa molemmat kilpailijat esittivät kolme kappaletta; yhden kappaleen kuluneelta kaudelta, yhden oman kappaleensa sekä yhden omasta mielestään ”kaikkien aikojen” kappaleen. Vierailevana tuomarina toimi edellisen kauden voittanut Waltteri Torikka.
Yleisöäänestyksessä kauden voittajaksi äänestettiin Pete Parkkonen. Hän sai 55 prosenttia annetuista äänistä.
Special-jakso (4.12.2016)

Kolmas tuotantokausi koostui yhdeksästä varsinaisesta kilpailujaksosta, jonka päätteeksi 4. joulukuuta 2016 esitettiin erikoisjakso, jossa nähtiin kahdella edellisellä kaudella ohjelmassa kilpailleet Diandra, Laura Voutilainen, Irina, Krista Siegfrids, Stig, Roope Salminen, Jarkko Ahola, Olli Herman, Jari Sillanpää ja Waltteri Torikka esittäen yhdessä duettoja. Erikoisjaksoa seurasi 384 000 katsojaa.
| Järjestys | Artistit | Kappale (alkuperäinen esittäjä) |
| --- | --- | --- |
| 1. | Jarkko & Olli | ”Mama I´m Coming Home” (Ozzy Osbourne) |
| 2. | Laura & Diandra | ”Greatest Love of All” (Whitney Houston) |
| 3. | Krista & Irina | ”Respect” (Aretha Franklin) |
| 4. | Jari & Waltteri | ”Puhu hiljaa rakkaudesta” (Fredi) |
| 5. | Stig & Roope | ”Regulate” (Warren G) |
Jaksolistaus

| Jakso | Esityspäivä | Katsojaluvut (ensiesitys) | Musiikkigenre | Vieraileva tuomari |
| --- | --- | --- | --- | --- |
| 1 | 2. lokakuuta 2016 | 732 000  | tanssipop | Jurek Reunamäki |
| 2 | 9. lokakuuta 2016 | 630 000  | suomirock | Costello Hautamäki |
| 3 | 16. lokakuuta 2016 | 632 000  | hip hop | Iso H |
| 4 | 23. lokakuuta 2016 | 739 000  | 1970-luku | Maarit Hurmerinta |
| 5 | 30. lokakuuta 2016 | 683 000  | ooppera | Johanna Rusanen-Kartano |
| 6 | 6. marraskuuta 2016 | 677 000  | heavy | Timo Kotipelto |
| 7 | 13. marraskuuta 2016 | 659 000  | elokuvamusiikki | Dome Karukoski |
| 8 | 20. marraskuuta 2016 | 697 000  | musikaali | Marco Bjurström |
| 9 | 27. marraskuuta 2016 | 694 000  | Artistin valitsema esitys kaudelta Artistin oma kappale Kaikkien aikojen kappale | Waltteri Torikka |
Camilla Mustavaara

| Camilla Mustavaara |
| --- | --- |
 Camilla Mustavaara helmikuussa 2018 esitetyssä jaksossa.
Näyttelijä(t):  Nora Rinne
Kesto:  2001–2004, 2014, 2015, 2016–2020, 2021, 2022
Ensi- esiintyminen:  Osa 526: Karin koulutus johtaa suudelmaan (18. joulukuuta 2001)
Viimeinen esiintyminen:  Osa 4293: Ehkä joskus vielä nähdään (25. lokakuuta 2022)
Henkilötiedot
Koko nimi:  Camilla Alexandra Mustavaara
Status:  eronnut
Sukupuoli:  nainen
Asuinpaikka:  tuntematon
Suhteet
Vanhemmat:  Gunnar Mustavaara (adoptioisä)  Dahlia Mustavaara (adoptioäiti) Tuula Rautio  (biologinen äiti, kuollut)
Sisarukset:  Satu Similä (kaksoissisko) Monica Mustavaara (adoptiosisko)  Sabrina Mustavaara (adoptiosiskopuoli)
Puoliso(t):  Aki Nikkinen (ex-aviomies, myöhemmin ex-kihlattu)  Noel Axelsson (ex-aviopuoliso)  Ken Ojala (ex-kihlattu)  Sebastian Vuorela (lyhyt seurustelu suhde, päättynyt)
Isovanhemmat:  Vuokko Hänninen (adoptioäidin äiti)
Tädit ja sedät:  Ingvar Mustavaara (adoptioisän veli)
Sisarusten lapset:  Magnus Mustavaara (adoptiosiskon poika)
Infobox OKVirheellinen NIMI-arvo: 
Camilla Alexandra Mustavaara (ent. Axelsson, es. Nora Rinne) on kuvitteellinen hahmo televisiosarjassa Salatut elämät. Hahmo esiintyi sarjassa alun perin vuosina 2001–2004, mutta vieraili sarjassa kahteen otteeseen vuonna 2014 sekä syksyllä 2015. Vuonna 2016 hahmo palasi sarjaan pysyvästi poistuen väliaikaisesti seuraavan vuoden huhtikuussa. Seuraavan kerran hahmo poistui sarjasta syyskuussa 2018, mutta palasi saman vuoden lokakuun lopussa. Camilla poistui sarjasta syksyllä 2020. Kesällä 2022 uutisoitiin Camillan palaavan sarjaan kevätkauden päätösjaksossa.
Yleistä

Camilla Mustavaara on juonittelevana ja kylmäkiskoisena tunnettu oman edun tavoittelija, jonka pinnan alla sykkii myös aitoja tunteita. Hän tulee diplomaattiperheestä ja on asunut nuoruudessaan ympäri maailmaa. Hän ja perheensä olivat Ekholmien vanhoja perhetuttuja, jota kautta hän tunsi myös Markus Ekholmin ja oli aluksi hyvin iso osa tämän juonikuvioita.
Camilla on omistanut Pihlajakatu 23:ssa sijaitsevan asunnon B4 vuodesta 2002 eteenpäin. Myöhemmin asunnossa hänen lisäkseen asuivat hänen siskonsa Monica ja tämän vauvaikäinen poika Magnus. Monica muutti syksyllä 2018 Espooseen. Isänsä Gunnarin kanssa Camilla on hyvissä väleissä. Huonommat välit hänellä on äitinsä Dahlian kanssa, eikä hän edes suostu kutsumaan tätä äidikseen.
Elämä Pihlajakadulla > Muutto Pihlajakadulle ja Club Geelin osakkuus

Camillan ensiesiintyminen nähtiin Karin Ekholmin puutarhajuhlissa. Tällöin hänen juonikuvionsa liittyivät lähinnä Markukseen. Myöhemmin Camilla osti 45 prosenttia Markuksen yökerhosta Club Geelistä. Hän myös osti Pihlajakadulta Jennin ja Katjan tädin omistaman asunnon, jossa hän asuu nykyäänkin. Katja jäi hänen alivuokralaisekseen. Camilla uteli tietoja Toni Veijalaisesta ja remontoi silloin saksalaisessa vankilassa olevan Jennin huoneen mielensä mukaiseksi. Kevään 2002 päätösjaksossa Jenni palasi Pihlajakadulle ja sittemmin Katja muutti Tampereelle. Samaisena syksynä Markus kuoli, jolloin Markuksen leskestä Elina Ekholmista tuli Camillan yhtiökumppani.
Elämä Pihlajakadulla > Salaisuus Tonista paljastuu

Pian selvisi, että Camillalla oli omat yhteytensä Toniin. Heillä oli nimittäin ollut suhde Tonin häivyttyä Suomesta ja Camilla rakasti edelleen Tonia. Hän kuitenkin uskoi, että Toni oli kuollut, joten hän aloitti suhteen Daniel Ojalan kanssa. Heidän suhteensa päättyi syksyllä 2003 Tonin palattua Pihlajakadulle Jennin perässä ja Camillan pudottua rappusista hänen ja Elinan riidan seurauksena. Toni sai tietää, että Camilla oli Jennin nykyinen huonetoveri ja uskotteli Camillalle, että lähtisi tämän kanssa pois maasta heti kun löytäisi Jennin ja Camillan asunnosta sinne piilottamansa rahat. Toni sai kuitenkin tietää, että Niko on hänen poikansa ja rakastui uudelleen Jenniin, mikä johti siihen, että suhde Camillan kanssa päättyi. Jennin saatua tietää Camillan ja Tonin loppuneesta suhteesta, hän poistui joksikin aikaa Pihlajakadulta. Toni ei ollut omien sanojensa vastaisesti kuitenkaan lopettanut rikollisia toimiaan vaan oli pahoissa veloissa. Camilla halusi antaa pahan opetuksen Tonille. Tammikuussa 2004 Toni löydettiin velkojiensa hukuttamana merestä.
Elämä Pihlajakadulla > Club Geelin osuudesta luopuminen, häät ja lähtö sarjasta

Vuonna 2004 yökerho Club Geeli alkoi tuottaa tappiota ja joutui remonttiin, jolloin Camilla myi osuutensa yökerhosta Elinalle kovalla hinnalla. Hän tiesi koko ajan, että remontti tulisi liian kalliiksi eikä paikkaa enää avattaisi. Tonin kuoleman jälkeen Camilla rakastui itseään nuorempaan Ken Ojalaan eli aiemman puolisonsa Danielin pikkuveljeen. Syksyllä 2004 he olivat jopa menossa naimisiin, mutta Camilla vastasi alttarilla kieltävästi saatuaan tietää Kenin ja tämän entisen tyttöystävän Aamun, joka oli myös Camillan kaaso, yhden yön jutusta. Camilla lensi kirkolta pois häämekkonsa väriin sopivalla punaisella helikopterilla, joka oli alun perin tarkoitettu hääparin yhteiseen käyttöön. Samoissa häissä Camilla myös paljasti rakastuneille Elinalle ja Juhalle, että he olivat oikeasti sisarpuolet keskenään.
Elämä Pihlajakadulla > Paluu Pihlajakadulle ja Isabellan oikean henkilöllisyyden paljastaminen

Oltuaan lähes kymmenen vuotta poissa Pihlajakadulta Camilla palasi yllättävästi takaisin Pihlajakadulle tapaamaan vuokralaistaan Katariina Mäkelää keväällä 2014. Camilla irtisanoi vuokrasopimuksen, jotta saisi asunnon pikkusiskonsa Monica Mustavaaran käyttöön. Porraskäytävässä Camilla kohtasi vanhan tuttunsa Pirjo Luokkasen, joka osoittautui käyttävän nimeä Isabella Holm. Pirjo kertoi Camillalle kuinka oikea Isabella Holm kuoli putoamalla koskeen, jolloin köyhä Pirjo päätti varastaa varakkaan Isabellan henkilöllisyyden. Camilla kiristi Pirjoa paljastamaan totuuden tai muuten Camilla kertoisi kaiken poliisille. Pirjo esitti pyynnön, jonka mukaan hän jättäisi perheensä ja lähtisi Suomesta, jos Camilla ei paljastaisi totuutta kenellekään. Kun Pirjo lähti, hänen miesystävänsä Sebastian Vuorela murtui. Camilla lohdutti Sebastiania, ja pari päätyi harrastamaan seksiä. Molemmat ihastuivat toisiinsa, mutta kun Helena Kuula paljasti Pirjon paenneen Camillan takia, Sebastian katkaisi välit. Camilla koki olonsa merkityksettömäksi ja päätti lähteä Pihlajakadulta.
Elämä Pihlajakadulla > Toinen paluu, Monican avioerossa auttaminen ja Heikki Pohjosen murha

Syksyllä 2014 Camilla tuli auttamaan Monicaa avioerossa Aki Nikkisestä, josta hän oli kuullut jo asuessaan 2000-luvun alkupuolella Pihlajakadulla ja myös tavannut puutarhajuhlissa. Camilla tapasi Akin, jota hän ei heti muistanut menneisyydestään. Hän soitti Karin Ekholmille muistettuaan Akin Ekholmien puutarhajuhlista. Sisarukset riitaantuivat siitä, että Monica oli ollut Sebastian kanssa Camillan lähdön jälkeen. He saivat kuitenkin sovittua riitansa ja päättivät kummatkin olla erossa Sebastianista. Camilla oli lähellä ajautua harrastamaan seksiä jälleen Sebastianin kanssa, mutta päätti jättää hänelle lopulliset hyvästit. Camilla lähti Pihlajakadulta, kun luuli Monican eronneen Akista, vaikka todellisuudessa Monica ollutkaan jättänyt eropapereita. Myöhemmin Camilla palkkasi Seireeni-nimisen palkkamurhaajan tappamaan aikoinaan Monican raiskanneen Heikki Pohjosen.
Camilla vieraili sarjassa myös syksyllä 2015.
Elämä Pihlajakadulla > Pysyvä paluu sarjaan ja Monican raskaus

Keväällä 2016 hän palasi pysyvästi sarjaan. Camillasta tuli yksi majatalo Amandan omistajista Sebastianin kanssa. Parilla on ollut ailahteleva suhde, joka on pysynyt lähinnä seksisuhteena, vaikka he ehtivätkin hetkeksi kihloihin keväällä 2017. Monican lämpimät välit Sebastianiin ovat vaikeuttaneet niin siskosten kuin Camillan ja Sebastianin välejä. Kihlauksen jälkeen kumpikaan naisista ei ole aloittanut suhdetta Sebastianin kanssa. Myöhemmin marraskuussa 2017 Sebastian muutti pois Suomesta ja majatalo siirtyi kokonaan Camillan omistukseen.
Syksyllä 2016 Camilla eli vaikeita aikoja, kun hänelle selvisi, että hänen isänsä sairastaa Alzheimerin tautia. Kyseisenä syksynä myös Camillan äiti, jonka kanssa Camillalla on kylmät välit, saapui sarjaan. Keväällä Camillan ja Sebastianin suhteen aikoihin Camilla oli riidoissa siskonsa lisäksi myös vanhempiensa kanssa, sillä nämä eivät hyväksyneet suhdetta.
Keväällä 2017 paljastui, että Camillan sisko Monica on raskaana. Naiset päätyivät siihen lopputulokseen, että he muuttavat raskauden ajaksi ulkomaille ja antavat lapsen adoptioon ilman, että lapsen isä Jiri Viitamäki saisi koskaan tietää koko raskaudesta. Salaisuus kuitenkin ehti levitä Jirille asti ennen siskosten lähtöä. Estelyistä huolimatta Camilla ja Monica poistuivat yhdessä sarjasta, kunnes jo seuraavan kuukauden jaksoissa he palasivat Pihlajakadulle. Monica ilmoitti haluavansa pitää lapsen, mistä Camilla ei ollut mielissään. Lapsi syntyi syksyllä 2017 Pihlajakatu 23 B:n saunan pukuhuoneeseen, mutta niin äiti kuin Magnukseksi nimetty vauvakin selvisivät hengissä. Camilla kyllästyi elämään vauvan kanssa samassa asunnossa, joten muutti majatalo Amandaan asumaan.
Elämä Pihlajakadulla > Suhde Akiin

Aki Nikkiselle paljastui jo vuonna 2016 Camillan aiemmin tilaama Heikki Pohjosen palkkamurha, sillä hän kuuli Seireenin ja Camillan keskustelun. Vuonna 2017 Aki kiristi Camillaa kertomalla poliisille asiasta, ellei Camilla hoitaisi Akin tyttärelleen menettämää viiniyritystä Vinotarta takaisin Akille. Myöhemmin Aki perusti oman viinifirmansa ja vei kaikki Alissan asiakkaat, jolloin Vinotar menetti myös vuokrasopimuksensa ja Akin yritys sai tilan itselleen. Akin ja Camillan välit lämpenivät jollain tasolla ja he päätyivät jopa lähes suutelemaan, kunnes hetken keskeytti Akin äiti Salme Vikman. Käskettyään äitinsä olla erossa itsestään Aki kertoi Camillalle, kuinka hänen äitinsä silloinen miesystävä käytti häntä seksuaalisesti hyväkseen lapsena eikä Salme ollut tehnyt asialle mitään. Aki herkistyi ja Camilla halasi häntä. Syksyllä 2017 Camilla ja Aki päätyivät suutelemaan useaankin otteeseen ja Camilla oli Akin tukena, kun Salme tunki väkisin osaksi Akin elämää Alissan kautta. Camillan tuen myötä Aki uskaltautui kertomaan myös Alissalle lapsuudestaan. Syyskauden 2017 päätösjaksossa Camilla ja Aki päätyivät harrastamaan seksiä Camillan hotellihuoneeseen. Camillan sisko, Monica, joka on samalla Akin entinen aviovaimo, saapui huoneeseen puhumaan Camillan kanssa ja yllätti parin sängystä. Tästä syntyneen riidan seurauksena Gunnar ja Dahlia yrittivät saada siskokset sopimaan välinsä. Camilla paljasti maksaneensa Heikki Pohjosen murhan ja Monica lopulta antoi anteeksi Camillalle. Myöhemmin Gunnar ja Dahlia puhuivat keskenään salaisuuksista, joista suurinta heidän tyttäret eivät tulisi koskaan tietämään.
Kun Akin äiti Salme joutui sairaalaan, Camilla kehotti Akia menemään sinne. Sairaalassa Aki muisti, että häntä seksuaalisesti hyväksikäyttänyt olikin Salme itse eikä miesystävä. Lopulta Salme sai sydänkohtauksen ja Aki antoi tämän kuolla siihen. Aki alkoi käyttämään alkoholia pahaan oloonsa ja yrittämään itsemurhaa. Tästä kaikesta Aki meni avautumaan Karille ja myöhemmin myös Alissa ja Camilla saivat tietää näistä asioista. Camilla ja Aki seurustelivat jonkin aikaa, kunnes Camilla lähti pois Suomesta ja meni matkansa aikana naimisiin toisen miehen kanssa. Camilla palasi Suomeen aviomiehensä Noel Axelssonin kanssa vuonna 2018. He kuitenkin erosivat 2020.
Elämä Pihlajakadulla > Kaksoissiskon ilmestyminen ja avioliitto Noelin kanssa

Kevään 2018 päätösjaksossa majatalo Amandaan saapui täysin Camillan näköinen nainen. Syksyn 2018 avausjaksossa paljastui, että tämä nainen on Camillan identtinen kaksoissisko nimeltä Satu Similä. Sen jälkeen kävi ilmi, että Camilla on Gunnarin ja Dahlian adoptiolapsi. Nämä olivat salanneet adoption Camillalta, koska kokivat, että se on Camillan parhaaksi. Lisäksi edes Gunnar ei ollut tietoinen Satun olemassaolosta, sillä Dahlia oli maksanut kaksosten biologisen äidin sekä adoption hoitaneet henkilöt hiljaisiksi, jottei kaksoissiskosta olisi mainintaa adoptiopapereissa.
Aikanaan keväällä 2018, kun Aki Nikkinen ja hänen tyttärensä Alissa Nikkinen huijasivat rahaa Camillalta, tämä palkkasi Seireeni-nimisen palkkamurhaajan hoitamaan Akin ja Alissan päiviltä. Camillan alettua seurustelemaan Akin kanssa hän alkoi katua päätöstään. Camilla ehti estämään Akin kuoleman, mutta Alissa kerkesi juomaan myrkytettyä viiniä. Camilla päätti tulla katsomaan Alissaa sairaalan ja näki siellä Akin ja Alissan huonetoverin Lola Vinbergin itkevän. Camilla luuli Alissan kuolleen ja lähti Pihlajakadulta.
Camillan poissaollessa Camillan sisko Monica kuuli Akilta, että Alissa on sairaalassa šokin takia. Gunnarille ja Monicalle tuli älynväläys, että Camillaa ei enää epäillä myrkytyksestä, vaan kuvioihin palannutta Sergei Kuulaa. Monica sai lopulta yhteyden Camillaan ja pyysi Camillaa palaamaan Suomeen. Camilla oli mennyt naimisiin matkallaan Noel Axelssonin kanssa ja he saapuivat yhdessä Helsinkiin.
Noel petti Camillaa useita kertoja Camillan adoptioisän tyttären Sabrina Mustavaaran kanssa. Hän oli lisäksi epärehellisesti yrittänyt päästä Mustavaara-yhtiöiden toimitusjohtajaksi, joka on Camillan suvun perheyritys. Axelssonit erosivat keväällä 2020 ja Camilla vaihtoi sukunimensä uudelleen Mustavaaraksi.
Elämä Pihlajakadulla > Uusi suhde Akiin, helikopteriturma ja vaipuminen koomaan

Camillan ja Akin suhde alkoi nopeasti Noelista eroamisen jälkeen. Camilla oli pimittänyt tietoa palkkamurhaajasta, jonka hän oli hankkinut Akia ja tämän tytärtä Alissaa varten. Vaikka Aki sanoi asioiden järjestyvän ajallaan, päätti Camilla laittaa asuntonsa Pihlajakadulta myyntiin. Samalla hän alkoi etsiä majatalo Amandalle uutta omistajaa. Camilla oli sopinut asuntovälittäjän kanssa myyntitapaamisen, jossa Aki oli ostamassa asuntoa saadakseen yhteyden Camillaan.
Pari palasi yhteen ja järjesti pienet häät Helsingin tuomiokirkossa, jossa osallisina oli papin lisäksi vain Camillan adoptiovanhemmat. Aki oli järjestänyt häämatkan. Pariskunta oli lentämässä helikopterilla kohti lentokenttää, kun Aki pyysi lentäjää kiertämään Pihlajakadun kautta. Sabotaasin vuoksi helikopteri kuitenkin putosi taivaalta Taalasmaiden auton päälle. Helikopterin putoamishetkellä Taalasmaiden auton sisällä istui Ilja Taalasmaa, jota tämän vanhemmat Sanni Pohjonen sekä Tale Taalasmaa yrittivät saada autosta ulos. Sanni, Tale ja Ilja menehtyivät onnettomuudessa, kun taas kopterissa matkustaneet Aki ja Camilla saatiin elvytettyä, minkä jälkeen he vaipuivat koomaan sairaalassa.
Muutaman kuukauden kuluttua Aki heräsi koomasta. Hän sai kuulla Camillan olevan myös koomassa, ja ettei tämä todennäköisesti tulisi heräämään. Aki sai selville Camillan tehneen hoitotahdon, jossa hän valtuuttaa Akin asioidensa hoitajaksi. Hoitotahdosta kuitenkin puuttui allekirjoitukset, minkä takia Aki päätti haastaa Mustavaarat oikeuteen saadakseen nämä luopumaan Camillan edunvalvonnasta.